刘备
评价 > 时人评价

陳壽评曰：“先主之弘毅宽厚，知人待士，盖有高祖之风，英雄之器焉。及其举国托孤于诸葛亮，而心神无贰，诚君臣之至公，古今之盛轨也。机权干略，不逮魏武，是以基宇亦狭。然折而不挠，终不为下者，抑揆彼之量必不容己，非唯竞利，且以避害云尔。”（《三國志·蜀書·先主傳第二》）、「劉備天下稱雄，一世所憚」（《三國志·吳書·陸遜傳第十三》）。尽管刘备并非西晋认为的正统政权，陈寿在三国志内仍然坚持使用同帝王本纪接近的用词，例如在刘备本传称刘备先主，称讳且不直呼其名，去世用和崩相等的殂字。这与三国时代另一位君主孙权的处理手法是不同的。这可以体现陈寿对刘备的尊重，抑或是故国情怀。
曹操：“方今收英雄时也，杀一人而失天下之心，不可。”、“夫刘备，人杰也，今不击，必为后患，将生忧寡人。”、“刘备，吾俦也。但得计少晚。”（《三國志·魏書·武帝紀第一》）“今天下英雄，唯使君与操耳。本初之徒，不足数也。”（《三國志·蜀書·先主傳第二》）
孫策：“英雄忌人。”（《裴子語林》）
孙权：“非刘豫州莫可以当曹操者。”（《三國志·蜀書·諸葛亮傳第五》）「猾虜乃敢挾詐！」（《三國志·吳書·周瑜魯肅吕蒙傳第九》）
诸葛亮：上言於刘禅曰：“伏惟大行皇帝迈仁树德，覆焘无疆，昊天不吊，寝疾弥留，今月二十四日奄忽升遐，臣妾号咷，若丧考妣。乃顾遗诏，事惟大宗，动容损益；百寮发哀，满三日除服，到葬期復如礼；其郡国太守、相、都尉、县令长，三日便除服。臣亮亲受敕戒，震畏神灵，不敢有违。臣请宣下奉行。”（《三國志·蜀書·先主傳第二》）“刘豫州王室之胄，英才盖世，众士仰慕，若水之归海，若事之不济，此乃天也，安能復为之下乎！”（《三國志·蜀書·諸葛亮傳第五》）“刘公雄才盖世，据有荆土，莫不归德，天人去就，已可知矣。”（《三國志·蜀書·董劉馬陳董呂傳第九》）
关羽：“吾受劉將軍厚恩，誓以共死，不可背之。”（《三國志·蜀書·關張馬黃趙傳第六》）
袁绍：“刘玄德弘雅有信义，今徐州乐戴之，诚副所望也。”（《三國志·蜀書·先主傳第二》）
袁術：“術生年以來，不聞天下有劉備。”（《三國志·魏書·呂布張邈臧洪傳第七）
曹丕：「備不曉兵，豈有七百里營可以拒敵者乎！『苞原隰險阻而為軍者為敵所禽』，此兵忌也。孫權上事今至矣。」（《三國志·魏書·文帝紀第二》）「劉備既孤老智窮，勢極正使欲與死爭，則諸將軍便當就穴中，持取之爾。」（《與諸將書》）「非賢兄之貢，則執事之貽也。」（《答劉備書》）
孫盛：“刘备雄才，處必亡之地，告急於吳，而獲奔助，無緣復顧望江渚而懷後計。”（《三國志·蜀書·先主傳第二》）
趙戩：“刘备其不济乎？拙于用兵，每战则败，奔亡不暇，何以图人？”（《三國志·蜀書·先主傳第二》）
傅幹：“刘备宽仁有度，能得人死力。諸葛亮達治知變，正而有謀，而為之相；張飛、關羽勇而有義，皆萬人之敵，而為之將；此三人者，皆人傑也。以備之略，三傑佐之，何為不濟也？”（《三國志·蜀書·先主傳第二》）
刘元起：“吾宗中有此儿，非常人也。”（《三國志·蜀書·先主傳第二》）
劉子平：“備有武勇。”（《三國志·蜀書·先主傳第二》）
程昱：“观刘备有雄才而甚得众心，终不为人下，不如早图之。” 、“劉備有英名，關羽、張飛皆萬人敵也”（《三國志·魏書·程郭董劉蔣劉傳第十四》）
郭嘉：「备有雄才而甚得众心。张飞、关羽者，皆万人之敌也，为之死用。（郭）嘉觀之，（劉）備終不為人下，其謀未可測也。古人有言：『一日縱敵，數世之患。』宜早為之所。」（《三國志·魏書·程郭董劉蔣劉傳第十四》）
刘晔：「明公（曹操）以步卒五千，將誅董卓，北破袁紹，南征劉表，九州百郡，十並其八，威震天下，勢慴海外。今舉漢中，蜀人望風，破膽失守，推此而前，蜀可傳檄而定。刘备，人傑也，有度而迟，得蜀日淺，蜀人未恃也。今破漢中，蜀人震恐，其勢自傾。以公之神明，因其傾而壓之，無不克也。若小緩之，諸葛亮明於治而為相，關羽、張飛勇冠三軍而為將，蜀民既定，據險守要，則不可犯矣。今不取，必為後憂。」、「蜀雖狹弱，而備之謀欲以威武自強，勢必用眾以示其有餘。且關羽與備，義為君臣，恩猶父子。羽死不能為興軍報敵，於終始之分不足。」（《三國志·魏書·程郭董劉蔣劉傳第十四》）
贾诩：「吳、蜀雖蕞爾小國，依阻山水，有雄才，諸葛亮善治國，孫權識虛實，陸議見兵勢，據險守要，汎舟江湖，皆難卒謀也。用兵之道，先勝後戰，量敵論將，故舉無遺策。臣竊料群臣，無備、權對，雖以天威臨之，未見萬全之勢也。昔舜舞干戚而有苗服，臣以為當今宜先文後武。」（《三國志·魏書·荀彧荀攸賈詡傳第十》）
陈登：“雄姿杰出，有王霸之略，吾敬刘玄德。”（《三國志·魏書·桓二陳徐衛盧傳第二十二》）
太史慈：“以君有仁義之名，能救人之急，故北海區區，延頸恃仰，使慈冒白刃，突重圍，從萬死之中自託於君，惟君所以存之。”（《三國志·吳書四》）
法正：「先主有雄略。」「以明將軍之英才，乘劉牧之懦弱；張松，州之股肱，以響應於內；然後資益州之殷富，馮天府之險阻，以此成業，猶反掌也。」（《三國志·蜀書·龐統法正傳第七》）
華核：“蜀為西藩，土地險固，加承先主統御之術，謂其守禦足以長久。不圖一朝，奄至傾覆。”（《三國志·華核傳》）
曹奐：“於時乃考因羣傑虎爭，九服不靜，乘間阻遠，保據庸蜀，遂使西隅殊封，方外壅隔。自是以來，干戈不戢，元元之民，不得保安其性，幾將五紀。”（《三國志·蜀書·後主傳第三》）
陳群：“昔劉備自成都至白水，多作傳舍，興費人役，太祖知其疲民也。”（《三國志·魏書·桓二陳徐衞盧傳第二十二》）
劉琮：“吾不若也。”（卷六 魏書六 董二袁劉傳第六 三國志（晉）陳壽（南朝宋）裴松之注）
張悌：“玄德與操，智力多少，士眾眾寡，用兵行軍之道，不可同年而語，猶能暫以取勝，是時又無大吳掎角之勢也。”
陶謙：“非劉備不能安此州也。”（《三國志·蜀書·先主傳第二》）
孔融：“今日之事，百姓與能，天與不取，悔不可追。”（《三國志·蜀書·先主傳第二》）
蒯越、傅巽：“以劉備而敵曹公，又弗當也。”（卷六 魏書六 董二袁劉傳第六 三國志（晉）陳壽（南朝宋）裴松之注）
周瑜：“刘备以枭雄之姿，而有關羽、張飛熊虎之將，必非久屈為人用者。”（《三國志·吳書·周瑜魯肅吕蒙傳第九》）
魯肅：“劉備天下梟雄，與操有隙，寄寓於表，表惡其能而不能用也。”（《三國志·吳書·周瑜魯肅吕蒙傳第九》）
陸遜：「備干天常，不守窟穴，而敢自送……尋備前後行軍，多敗少成，推此论之，不足为戚。」、「備是猾虜，更嘗事多」、「劉備天下知名，曹操所憚，今在境界，此强对也。」、「斯三虏者（曹操、劉備、關羽）当世雄杰，皆摧其锋。」（《三國志·吳書·陸遜傳第十三》）
张松：「刘豫州，使君之宗室而曹公之深雠也，善用兵，若使之讨鲁，鲁必破。鲁破，则益州强，曹公虽来，无能为也。」（《三國志·蜀書·先主傳第二》）「劉豫州，使君之肺腑，可與交通。」、「今州中諸將龐羲、李異等皆恃功驕豪，欲有外意，不得豫州（劉備），則敵攻其外，民攻其內，必敗之道也。」 （《三國志·蜀書·劉二牧傳第一》）
刘巴：“备，雄人也，入必为害，不可内也。”（《三國志·蜀書·董劉馬陳董呂傳第九》註引《零陵先賢傳》）
彭羕：“仆昔有事於诸侯，以为曹操暴虐，孙权无道，振威闇弱，其惟主公有霸王之器，可与兴业致治，故乃翻然有轻举之志。”（《三国志·卷四十·蜀书十·刘彭廖李刘魏杨传第十》）
锺会：“益州先主以命世英才，兴兵朔野，困踬冀、徐之郊，制命绍、布之手，太祖拯而济之，与隆大好。”（《三國志·魏書·王毌丘諸葛鄧鍾傳第二十八》）
杨戏的《季汉辅臣赞》中赞昭烈皇帝：“皇帝遗植，爰滋八方，别自中山，灵精是锺，顺期挺生，杰起龙骧。始于燕、代，伯豫君荆，吴、越凭赖，望风请盟，挟巴跨蜀，庸汉以并。乾坤复秩，宗祀惟宁，蹑基履迹，播德芳声。华夏思美，西伯其音，开庆来世，历载攸兴。”“自我中漢之末，王綱棄柄，雄豪並起，役殷難結，生人塗地。於是世主感而慮之，初自燕、代則仁聲洽著，行自齊、魯則英風播流，寄業荊、郢則臣主歸心，顧援吳、越則賢愚賴風，奮威巴、蜀則萬里肅震，厲師庸、漢則元寇斂跡，故能承高祖之始兆，復皇漢之宗祀也。然而姦凶懟險，天徵未加，猶孟津之翔師，復須戰於鳴條也。天祿有終，奄忽不豫。雖攝歸一統，萬國合從者，當時俊乂扶攜翼戴，明德之所懷致也，蓋濟濟有可觀焉。遂乃並述休風，動於後聽。”（《季漢輔臣贊》）
裴潜：“使居中國，能亂人，不能為治。若乘邊守險，足為一方之主。”（《世說新語·識鑒第七》）（《三國志·魏書·和常楊杜趙裴傳第二十三》）
吕布：“是儿最叵信者。”（《三国志·魏书·吕布臧洪传第七》）
吕布诸将：“备数反覆难养，宜早图之。”（《三國志·蜀書·先主傳第二》注引王沈《魏书》）
黃權：“左將軍有驍名，今請到，欲以部曲遇之，則不滿其心，欲以賓客禮待，則一國不容二君。”（《三國志·卷四十三·蜀書十三·黃李呂馬王張傳第十三》）
王朗：“劉將軍之與大魏，兼而兩之，總此二義。”（裴注《三國志·卷三十八·蜀書八》）
韋昭：“漢王據蜀郡，崇好結和親。乖微中情疑，讒夫亂其間。”（卷二十二 志第十二 樂四 宋書（梁）沈約 ）